Järgnev saade on valminud tänu J.Meyeri sõprade-partnerite toele.
Usu ja usalda, et Jumal teeb oma tööd su sees.
Ta teeb seda viisil, nagu tarvis; mille kallal tarvis ja millal tarvis.
Sina aga armasta end samal ajal.
IGAPÄEVAELU RÕÕMUD
Su elus on asju, millega sõdid ja maadled,
püüdes neid muuta ja olles närvis nende pärast,
öeldes Jumalale, kuidas sa ei kannata seda silmaotsaski.
Kui aga muudaksid oma suhtumist, oleks hoopis teine tera!
Ära ütle: "Kui see ei muutu, ei pea ma enam päevagi vastu!"
Peaksid pigem ütlema: "Saan hakkama kõigega, mis tarvis!"
Sest Jumala vägi elab mu sees.
Sama vägi, mis äratas Jeesuse surnuist, elab minu sees
ja ma saan hakkama kõigega, mis tarvis.
Kas keegi üldse kuuleb mind?
Kuna ma ei saa end muuta, võin ju palvetada ja uurida Jumala Sõna...
Tõsi, seda peabki tegema.
Ehk kui palun, uurin Jumala Sõna ja sõltun Pühast Vaimust,
et Tema teeks seda, mida ma ise ei suuda,
siis liikudes aust ausse, asi saab tasapisi aetud.
Kuid sul pole aimugi, kui palju võib kuluda aega nende "au"de vahel.
See tähendab, et Jumal võib sind pisut muuta
ja sa oledki pisut aulisem kui enne,
kuid probleem pole veel täesti kadunud
ja sa oled endiselt tujukas, suur latataara vms.
Kuid sina tahad muutuda kohe praegu!
Sest sa armastad Jumalat ja tahad olla see, kelleks Ta su loonud.
Sul on kõrini, et see vana asi ikka ja jälle pinnale kerkib.
Nii et sa püüad muuta end, kuid see ei toimi kohe üldse.
Muide, oled sa märganud,
et mida enam sa end muuta püüad, seda hullemini käituma hakkad?
Nii et lõpuks jõuad punkti, kus ütled:
"Jumal, ma ei saa sellega hakkama, mistõttu aita Sina palun!"
Sa tahad, et Ta teeks seda juba homme, aga Ta ei tee.
Või järgmisel päeval, või järgmisel ja järgmisel...
Mingi auline hetk on kindlasti ootel,
kuid keegi ei tea, kui palju kulub aega ühest aust teise jõudmiseks.
Jumal tahab, et usaldaksid Teda sellel vahepealsel ajal.
Usaldaksid ja usuksid, et Jumal teeb oma tööd su sees.
Ta teeb seda viisil, nagu tarvis; mille kallal tarvis ja millal tarvis.
Ja Ta tahab, et armastaksid end samal ajal.
Miks? Sest Tema armastab sind.
Jumalat ei üllata su käitumine karvavõrdki.
Ta ei heida õhtul voodisse, mõeldes:
"Oleks pidanud ju teadma, et sa niimoodi käitud!"
Milline šokk!
Ta ei kutsunud mind kuulutama rahvastele,
pidades seejärel nõu Jeesuse ja Püha Vaimuga stiilis:
"See valik läks ikka küll metsa!
Poleks osanud arvatagi, et ta võib niimoodi käituda!"
Ta teab meid enne, kui meiega üldse midagi sünnib!
Teab igat me lausumata sõna ja mõtlemata mõtet.
Ta ütles Jeremijale:
Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu." (Jer.1:5)
Jeremija ei teinud sugugi mitte kõike õigesti.
Muide, kui teada tahad, siis ta oli paras argpüks.
Ta muretses sellepärast, mida keegi temast arvas,
kuid Jumal ütles: mine ja tegutse ning ära muretse nende pärast!
Sest kui sa kardad, kukud läbi;
kui aga hoiad oma pilgu minu peal, oled edukas.
Ära vaata sellele, kes sa pole.
Kui Jumal kutsus Moosese,
rääkis Mooses vaid sellest, mida ta ei oska ega suuda.
Lõpeta Jumalale ütlemine, mida sa ei oska ega suuda,
sest Ta teab seda juba nagunii.
Pealegi on asju,
mille suhtes sa arvad, et ei suuda, aga suudad siiski.
Vaatame 2 Korintlastele 3 Kas kõik on hästi?
Armasta end seni, kuni ootad!
Ma ütlesin lõpuks Jumalale: on nii nagu on.
Sina tegele nüüd sellega.
Ma ei öelnud seda üldse sarkastiliselt muide.
Samas on mul üsna raske, no kohe täiega raske,
hoida end ütlemast midagi, mida ma ütlema ei peaks.
Ma lihtsalt ei suuda.
Te võite ju proovida, aga...
Tean peast kõiki neid kirjakohti:
"Oo Issand, valva mu suu üle, et ma ei teeks pattu su vastu!"
"Las mu suusõnad ja meelte mõlgutused olla Sulle meelepärased!"
Tean neid kõiki!
Võin sel teemal paluda ja uurida Piiblit
ja mul on kõikvõimalikke raamatuid suusõnade kohta...
Olen isegi ju ühe sellise kirjutanud!
Olen selles vallas üsna palju arenenud,
kuid ma ei saa minna närvi, kui endiselt vahel eksin.
Jah, neid on küll vähem kui varem, aga ma pole ikkagi täiuslik,
nii et mul on kõrini enda peale vihastumisest
ja ma lihtsalt ütlen: on nii nagu on.
Jumal, seni, kuni saad mind kasutada ja ma teen, mida ma teen,
siis võimalik, et ütlen tulevikuski teatud tobedusi,
kuid lugu on selline nagu on, mistõttu tegele Sina sellega.
Mina aga naudin seniks elu.
Osad teist on nii läbi imbunud religioossest mõtteviisist,
et ei oska midagi selle kohta arvata.
Otsekui teil oleks ükskõik.
Tegelikult pole.
Mulle läks ka korda, aga ma pidin heitma oma mure Tema peale,
et Tema kannaks hoolt mu eest.
Sest pole mõtet muretseda asja pärast, mida sa nagunii muuta ei saa.
Jah, ma tahan muutuda ja kogu mu elu on üks suur muutus,
aga ma keeldun vihastumast iseenda peale seepärast,
et pole veel täiuslikuks saanud.
Olen keset protsessi; keset nende "au"'de vahelist ala.
Jah, uus auline hetk on silme ees sirendamas,
kuni seniks naudin seda, kus olen just praegu.
Samas keeldun ka vaatamast sinu au peale,
soovimata saada osa sellest.
Värske kristlasena võid sa palvetada iga hommik 5 min.
ja tunda, et oled omadega juba taevas.
Palvetad igal hommikul ikka kohe täiega.
Kuid siis lähed hommikusöögile superkristlasest õega,
kes räägib sulle oma palveteenistusest
ja sellest, kuidas ta palub lakkamata igal hommikul k 5.00-9.00ni.
Ja su nägu vajub ära...
"Ei tea, mis mul küll viga on?"
Tead, mis? Mine ja ole täiega uhke oma 5 minuti üle!
Sest sind pole kutsutud olema keegi teine
ega võrdlema või võistlema kellegi teisega.
Jumal on enam õnnelikum sinu Vaimuga täidetud 5 minuti üle,
kui sinu inimlike ponnistuste üle järgida kellegi teise eeskuju.
Olen ise seda kogenud.
Kui koguduses on käinud mõni võimas eestpalvetaja
ja jaganud oma aulisest palveelust, olen tundnud end madalamana kui muru.
Jumala võidmine on nii võimas ta üle, et ma otsustan ka:
"Aitab! Ma hakkan ka iga päev 4 h palvetama."
Hakkasingi, kuid tegin samas suure vea -
teavitasin sellest ka oma perekonda.
"Näete seda tuba siin? See on minu palvekamber."
"Hakkan siin paluma igal hommikul 4 h,
mistõttu ärge segage mind!"
5 minutiga olin palunud ära kõige eest, mis vähegi pähe tuli,
sest ma elasin endiselt selle "5 minuti võidmise" all.
Ma polnud veel saanud osa samast aust, millest see naine.
Pole siiamaani saanud.
Kuid tead, mis?
Oma teadmistega teeksin talle kindlasti ära!
Sest minu uurimiste ja õppimiste peale
oleks teistel juba silmad kukla taga.
Aga Jumal on kutsunud mind õpetajaks
ja seetõttu meeldib mulle õppimine sama palju kui kõnelemine.
Samas ei saa ma teile öelda, et ka teie peate seda tegema.
Jah, ka teie peate uurima Jumala Sõna,
kuid võib-olla mitte nii pikalt ja põhjalikult nagu mina seda teen.
Seetõttu peame oma ettevaatlikud oma tunnistuste andmistega,
et need tõesti ikka ehitaks kedagi üles
ja poleks meie salarelvaks millegagi uhkeldamiseks.
Oh aeg!
No vähemalt mul on lõbus.
2 Korintlastele 3:17
"Ent Issand on Vaim,
ja seal, kus on Issanda Vaim, on vabadus.
Aga meid kõiki, kes me katmata palgega
vaatleme Issanda kirkust peegeldumas..."
Jumala Sõna on kui peegel.
Mul võib olla õla peal suur plekk ja ma isegi ei tea sellest enne,
kui vaatan peeglisse.
"Oh aeg! See vaja ruttu puhtaks saada!"
"Appi! Näeb hullem välja kui enne!"
"See läheb üha sügavamale ja ma ei saa sest' kunagi lahti."
"Appi, kui nõme! Nüüd on kogu pluus rikutud!"
Ma olen ajanud kodus kohvi vaiba peale
ja püüdes sellest lahti saada, hõõrunud üha sügavamale vaiba sisse.
Kuid siis kuulsin plekieemaldajast.
Püha Vaim on ka otsekui plekieemaldaja su elus.
No kuulge - onju!
Nii et sa loed Jumala Sõna ja näed, et oled paras sasipundar.
Olen suur lobamokk, mu mõtted on sassis;
muudkui vaidlen, kontrollin ja vihastun. Ei oska andestada.
Kuid ma muudan end!
Kuigi tegelikult teed asja hoopis hullemaks.
Kui aga mõistad, et Püha Vaim on see, kes meid muudab,
võid lihtsalt öelda:
"Anna andeks, Jumal, et ma selline olen."
"Uurin Su Sõna selles vallas ja palvetan selle pärast,
aga Jumal - ainult Sina saad mind muuta."
"Püha Vaim, palun tule ja muuda mind."
Ja Ta tuleb ning "pihustab" kõik üle.
Ja sa vaatad: "Lahe! Kõik see jama on läinud!"
Me vajame Püha Vaimu plekieemaldit.
Polegi seda varem teinud... Lahe!
Kui paljud saavad mõttest aru?
Jumal, aita meid!
Ma teen, mida suudan.
Mul on julgust teha, mis tarvis,
aga ma vajan ka julgust leppida sellega, mida ma ei suuda
ning tarkust teha vahet nende kahe vahel.
Tee, mis suudad ja Jumal teeb kõik ülejäänu,
kuigi mitte ehk alati nii ja siis, kui sina seda sooviksid.
Kuid sellest hoolimata võid sa nautida oma teekonda.
Jumal teeb oma tööd su sees.
Filiplastele 4:11
Paulus ütles: "Ma ei ütle seda puuduse pärast,
kuna ma olen õppinud olema rahul..."
Selline rahulolu ei tule iseenesest - seda peab õppima.
Ja osa sellest õppimisest tähendab mõistmist,
kui mõttetu on üritada midagi, mille osas sa nagunii midagi teha ei saa.
Samas aga omada julgust
nautida oma elu keset olukorda, kus sa midagi teha ei saa.
Me peame seda lausa jumalatuks,
sest muretsemine, närvitsemine
ja olukorra parandamine on meil rohkem veres.
Mina aga usun, et Jumal imetleb inimesi,
kelle usk ja lootus on Tema peal.
Kui keegi ütleb:
"Jumal, olen teinud kõik, mis minu võimuses
ja rohkem ma ei suuda.
Seetõttu usaldan Sind ja naudin ülejäänud teekonda."
Piibli laiendatud tõlge ütleb rahulolu kohta järgmist:
"Rahul kuni sinna maani,
et mind ei häiri ega ärrita enam ükski olukord, kus olen."
See ei tähenda, et Paulus poleks tahtnud enam mingeid muutusi.
Sa võid endiselt igatseda muutusi,
kuid Paulus ütles,
et on õppinud olema rahul sellega, mis on just praegu.
Ma usaldan Jumalat, et Tema toimetab selle olukorra kallal
ja kui see peaks täna olema teistsugune, siis see ka oleks teistsugune.
Ja kui homne peaks olema teistsugune, siis Ta muudab mu homse.
Kui aga mitte, siis järelikult Ta ei taha seda
ja olud on nii nagu nad on
ning ma ei lase neil röövida oma elu, rõõmu ja hingerahu.
Paulus jätkab (laiendatud tõlge):
"Oskan elada tagasihoidlikult ja alandlikult piiratud võimalustega,
kui nautida ka rikkust ja küllust.
Olen õppinud tulema toime igas olukorras:
olen ma siis hädas ja näljane, või oman kõike piisavalt.
Olen Kristuse läbi võimeline kõigeks, sest Tema annab mulle oma väe.
Olen valmis kõigeks ja võrdne kõiges.
Ammutan Temalt jõudu ja Temas on kõik, mida ma vajan."
Milline piiblikoht!
"Ma suudan kõik Kristuses, kes teeb mind vägevaks!"
Samas aga rakendame seda salmi kõikjal mujal,
aga mitte keset oma raskusi ja katsumusi.
Paulus rääkis millestki väga konkreetsest:
kui mul on kõik hästi, siis on hästi.
Kui aga mitte, saan ka sellega hakkama.
Võin olla rõõmus isegi siis, kui ei saa oma tahtmist.
Assa, nüüd alles läheme süviti!
Ma ütlesin: sa võid olla rõõmus isegi siis, kui ei saa oma tahtmist.
Sa võid omada rahu, teadmata, mis toimub.
Sa võid omada rahu, mõistmata, mida ja miks Jumal su elus teeb.
Kui tahad, võid muidugi püüda välja nuputada,
aga see muudab su lihtsalt õnnetuks ja loob palju segadust.
Hoia teiste asjadest eemale.
Mida vähem sa tead, seda parem!
Mul oli kunagi seda raske uskuda, sest olin ikka paras Nuhk-Albert.
Filiplastele 4:6-7
"Ärge muretsege ühtigi,
vaid teie vajadused saagu kõiges Jumalale teatavaks
tänu, palumise ja anumisega.
Ja Jumala rahu, mis on ületab kogu mõistuse,
hoiab te südamed ja mõtted Kristuses Jeesuses."
Nii et kui sa ei oska mõne probleemiga midagi peale hakata,
tee seda, mida saad ja usalda ülejäänu Jumala hoolde.
Ja ole tänulik. Leia oma elus asju, mille eest olla tänulik.
Jagugu sul julgust leppida armuliselt asjadega,
mida sa ei saa muuta.
See muidugi ei tähenda, et Jumal ei saa neid muuta!
Kuid võin sulle lubada,
et eeldavasti Ta ei tee seda sinu ajaarvamise järgi
või sel moel, nagu sina seda sooviksid.
Lõpetuseks tahan lugeda teile Psalmidest 37.
Tavaliselt ma ei loe nii palju Piiblit,
kuna inimeste tähelepanu kipub hajuma,
kuid täna on see igati kohane
ja saadab sind teele suure rõõmu ning hõiskamisega.
Kui paljud teavad,
et tänapäeva maailmas sünnib ikka igasugu hulle asju.
Psalmid 37:1
Mulle meeldib selle algus: "Ära ärritu!"
Ära ärritu! Ära mine närvi!
On ehk mõned ärritujad siingi täna hommikul?
"Ära ärritu kurjadest;
ära kadesta neid, kes teevad ülekohut,
sest need niidetakse peagi nagu hein
ja nad närtsivad nagu haljas rohi!"
Jumal ütleb: ära ärritu! Küll mina korraldan kõik.
Ära kaota oma rõõmu ega rahu, rääkides pidevalt kõigest halvast.
Jah, me peame olema uudistega kursis,
kuid kui kuulad ainult uudiseid, lähed varsti lolliks.
"Looda Issanda peale ja tee head,
ela oma maal ja pea ustavust!
Olgu sul rõõm Issandast; siis ta annab sulle, mida su süda kutsub!"
See ei hõlma vaid maist kõhutäit,
aga ka rõõmu ja rahu, terviklikkuse ja rahulduse tunnet.
Mida Jumal meilt ootab? Kaks asja siin, mida tähele panna:
Esiteks: looda Jumala peale
ja teiseks: tee head!
Parim viis, kuidas Saatanale tagasi teha,
on usaldada Jumalat ja minna aidata kedagi teist.
Kuulsite te mind?
Usaldage Jumalat ja aidake kedagi teist.
Need on seemned, mida külvata, et Jumal saaks teha imet teie elus.
Jah, sa ei saa aidata iseennast, kuid sa saad aidata kedagi teist.
Tee, mida suudad,
seni kuni ootad Jumalat tegevat seda, mida sa ei suuda.
"Olgu sul rõõm Issandast; siis ta annab sulle, mida su süda kutsub!"
Anna oma tee Issanda hooleks ja looda tema peale;
küll ta toimetab kõik hästi!
Ta toob esile su õiguse nagu valguse...
Ole vait Issanda ees ja oota teda kannatlikult..."
Kannatlikkus ise pole ootamine, vaid su käitumisviis ajal, mil' ootad.
"Ära ärritu sellest, kelle tee õnnestub, ega mehest, kes teeb kavalusi!
Hoidu meelepahast ja hülga viha, ära ärritu!"
OK Jumal, ma saan aru!
"Sest kurjad hävitatakse;
aga kes Issandat ootavad, need pärivad maa.
Natuke aega, ja õelat ei ole enam;
sa vaatad tema aset, aga teda pole kuskil.
Ent alandlikud pärivad maa ja tunnevad rõõmu suurest rahust."
Igaüks öelgu:
"Miski pole läbi seni, kuni see pole läbi ja see pole veel läbi!"
"Õel kavatseb kurja õigele ja kiristab tema peale hambaid.
Issand naerab teda, sest ta näeb tema hukatuse päeva tulevat."
Teate, mida Jumal kõige selle jamaga peale hakkab,
mis on praegu maailmas sündimas?
Ta ei naera mitte seetõttu, et oleks raskelt naljakas,
vaid seetõttu, et Ta on juba lugenud loo lõppu.
Ja meie võidame! Me võidame!
Nii et peame tegema seda, mida saame ja neid asju on,
kuid ma ei saa vägisi sundida kedagi armastama Jumalat.
Mul on lähedasi,
kellele tahaks lausa kurgust alla suruda kõike, mida tean, aga...
ma ei saa seda teha.
Sa ei saa muuta inimesi ega panna neid armastama Jumalat.
Jah, sa saad paluda, uurida Sõna ja usaldada Püha Vaimu,
aga sa ei saa muuta iseennast.
Sa võid küll öelda "Ei" millelegi,
aga vajad ometigi Jumala jõudu, et see "ei" välja kanda.
Jumal ei ütle "ei" sinu eest, küll aga annab sulle jõudu seda teha.
Mulle meeldib see mõte: "Ära ärritu kurjadest!"
Ära ärritu, kui keegi kipub sind ära kasutama.
Ära ärritu, kui keegi usaldatu räägib välja su suurimad saladused.
Ära ärritu, kui sind vääriti mõistetakse
ja sinust igasugu kurja räägitakse.
Ära ärritu, kui sind kritiseeritakse ja hukka mõistetakse,
kui tegelikult tead, et su süda on õiges kohas.
Ära ärritu! Miks? Sest lõpp on juba ette teada.
Jumal aga naerab juba praegu kõige selle üle
ja me peaks naerma ühes Temaga.
Pidu! On aeg tähistada!
Võin olla kusagil kahe "au" vahel ja alles teel,
kuid isegi, et ma pole veel kohal, võin tänada Jumalat,
et pole enam seal, kus kord olin.
Kahtlemata nõuab millegi muutmine julgust.
See nõuab julgust minna kaasa Jumala tööga, et muuta meid.
See nõuab julgust muuta eluolukordi, millest Jumal annab märku.
Kuid julgust läheb tarvis ka leppimaks sellega, mida muuta ei saa,
hoides samal ajal alal õiget suhtumist,
oodates Jumala sekkumist asjadesse, mida ainult Tema saab muuta.
Filiplastele 1:6 on öeldud, et Jumal on alustanud head tööd me sees
ja Ta viib selle ka lõpule.
Nii et me elus on nii ootamise aegu, kui koostöö aegu Püha Vaimuga,
et Tema tahe võiks sündida me eludes.
Üks osa kristlaseks olemisest on alaline sõnakuulelikkus Jumalale.
Küsimus pole vaid kirikus käimises, mis üksi ei muuda midagi su elus.
Sest see, mida kuuled nii kirikust, minu saadete ja muude allikate kaudu,
peab leidma ka rakendust su elus.
Seetõttu usun, et oleme pidevas muutuste protsessis.
Tahan pakkuda sulle CD-sarja "Muutus", mis aitab kaasa sellele.
Ma tean, et muutused on rasked.
Tean, et meid vaatavad praegu inimesed,
kes on keset väga suuri muutusi.
Jah, see on raske nii tunnete tasandil kui teadmatuse poolest tuleviku ees,
kus sa ei tea, mida see toob ja samas tead, et pead midagi tegema.
Kuid Jumal tahab aidata sind ükskõik, millega sa silmitsi ei seisaks,
nii et sa ei pea kartma muutusi.
Võid olla isegi üllatunud, mida need muutused kaasa toovad!
Võib-olla midagi hoopis paremat kui see, mis sul oli enne!
Saad kõik vajaliku tellida meie kodulehelt.
Pane tähele Jumala Sõna selles vallas ja las see tuua sulle rõõmu ja rahu.
Oled mulle väga kallis! Ilusat päeva sulle!
Oled sa supernaine või mitte -
meil kõigil tuleb ette aegu, kus me enesekindlus lööb kõikuma
ja me pole kindlad, kas suudame veel päevagi vastu pidada.
Joyce on just meie jaoks andnud välja võrratu päevaraamatu,
mis on täis ülesehitavaid piiblisalme
aitamaks sul olla naine, kelleks Jumal sind loonud.
Ja kui keegi üritabki sind maha kiskuda,
võid täita end Jumala Sõna tõega ja olla peatamatu.
Telli meie kodulehe kaudu.
Otsid ideaalset jõulukinki?
Midagi tähendusrikast?
Kuidas oleks, kui kingiksid lootust?
Toidaksid sadu lapsi oma armsate nimel?
Või pakuksid abi loodusõnnetustes kannatanutele?
See on võimalik ja lihtne tänu "Lootuse käsi" kingikataloogile.
Ise otsusta, keda tahad aidata; tee annetus ja me teeme ülejäänu.
Saadame sulle ka jõulukaardi, kus kirjas, kuidas su kinki kasutati.
"Lootuse käsi" kingikataloog meie kodulehel.
Tähendad meile rohkem kui arvatagi võid.
Hindame sind ja täname kõiki oma partnereid,
kes on muutnud selle ülemaailmse teenistuse võimalikuks.
Koos toidame näljaseid,
riietame vaeseid
ja jagame evangeeliumit kõigile rahvastele.
Täpsema info saamiseks või oma palvesoovide jagamiseks
külasta meie kodulehekülge.
Tutvu erinevate materjalide -ja üritustega
ning hakka Joyce Meyer'i partneriks,
jagamaks Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.